आसान से नुस्खों से तकलीफ कम करना ओवर द काउंटर दवाइयों की मदद से मेडिकल सहायता लेना प्राकृतिक नुस्खों की मदद से
उल्टी के बाद थोड़ा पानी पीने से ना सिर्फ गले की ख़राश में आराम मिलता है बल्कि शरीर में पानी की मी की पूर्ती होती है | पानी पीने से उल्टी आने की वजह से जो पेट का एसिड आपके गले में जम गया है वो बी ख़त्म हो सकता है |  अगर आपका पेट का फिर भी ख़राब है, तो पानी थोड़ा और धीरे धीरे पीयें | अधिकतर मामलों में अगर आप तुरंत और जल्दी जल्दी ज्यादा पानी पी लेंगे तो आपको फिर से उल्टी हो सकती है | गले में जब दर्द हो तो संख्या में कम और छोटे घूँट पानी पीने से फायदा हो जायेगा | आप थोड़ा सा सेब का जूस या कोई और साफ़ पेय पीने की कोशिश भी कर सकते हैं | अगर सादा पानी से आपके गले को आराम नहीं मिलता है, तो कोई गरम पेय, जैसे हर्बल चाय पीकर देखें | चाय जैसे पेय की गर्माहट अगर धीरे से पिया जाए तो आपके ख़राश वाले गले को बहुत आराम दिला सकता है | लेकिन कोई भी हर्बल चाय चुनने से पहले अपने डॉक्टर से पूछ लें, ख़ास तौर से अगर आप गर्भवती, डायबिटीज या दिल के मरीज हैं, या स्तनपान कराती हैं |  अदरक की चाय भी किसी जी मचलाने के एहसास को कम करके आपकी ख़राश को खत्म करेगा, लेकिन उसे आप दो साल से छोटे बच्चों को नहीं दे सकते हैं |आप पेपरमिंट चाय भी ले सकते हैं, क्योंकि वह आपके ख़राश वाले गले को आराम दे कर शांत कर सकता है | लेकिन पेट में तकलीफ जैसे जी ई आर डी (GERD) की स्थिति में और छोटे बच्चों को भी पेपरमिंट चाय नहीं दें | ध्यान रहे की पेय ज्यादा गर्म नहीं हो | पीते समय अगर पेय बहुत ज्यादा गर्म है तो गले की ख़राश और ख़राब ही होगी | गरम पेय में शहद डालने की कोशिश करें | चाय के साथ, शहद भी गले की ख़राश को कम करने में मदद करता है | 12 महीने से कम उम्र के बच्चों को शहद नहीं दें, क्योंकि ऐसा करने से इन्फेंट बोटियूलिस्म (infant botulism) की सम्भावना बढ़ जाती है | गरम नमक का पानी उल्टी की वजह से गले में ख़राश के चिन्हों को कम कर सकते हैं | नमक का पानी किसी सूजन को कम करके सभी लक्षणों में आराम दे ख़राश को कम करता है |  नमक मिले गरम पानी को बनाने के लिए 1 टीस्पून (5 ग्राम) नमक को 8 औंस (240 मिलीलीटर)  गरम पानी में मिलाएं |  ध्यान रहे की नमक का गरम पानी आप पीयें नहीं | इससे आपका पेट और ख़राब हो सकता है | अगर आपके गले में ख़राश है लेकिन आपको भूख लग रही है, तो नम्र गठन वाले खाद्य पदार्थ आपके गले को आराम दे कर ख़राश को कम कर सकते हैं | ऐसा खाद्य पदार्थ जिनमें खुरदुरे या घनिष्ठ भाग नहीं है वो आपके परेशान गले को आराम देंगे और पेट के एसिड से प्रभावित गले को भी आराम देंगे |  जेल्लो, पोप्सिकल, और केले ये सभ नम्र खाद्य पदार्थ के उदाहरण है और ख़राश वाले गले के दर्द को कम करने में सहायक रहते हैं |  उल्टी के बाद खाना खाने में थोड़ी सावधानी बरतें, खास तौर से अगर अभी आपका जी मचला रहा है, क्योंकि ज्यादा खाना खाने से आपको और उल्टी हो सकती है | आप कुछ ठंडा या नम्र जैसे योघर्ट या आइस क्रीम भी खाना चाहेंगे, लेकिन आपको डेरी उत्पाद का सेवन नहीं करना चाहिए जब तक आपको तसल्ली नहीं है की आप पूरी तरह से उल्टी कर चुके हैं | गले में ख़राश के लिए स्प्रे में लोकल अनेस्थेटिक होता है जो कुछ समय के लिए आपके गले में हो रहे दर्द को कम कर देगा | पैकेजिंग पर लिखे निर्देशों का पालन करें और जानें की आप कितने स्प्रे डाल सकते हैं और वो भी कितने अंतर में | ये स्प्रे सभी मुख्य फार्मेसी पर मिलते हैं और बड़े ग्रोसरी स्टोर्स के ओवर द काउंटर मेडीकेशन सेक्शनस में भी | गले में ख़राश के लिए स्प्रेज़, की तरह ही लोज़ेन्जेज़ में भी लोकल अनेस्थेटिक होता है जो गले के दर्द को कम कर देता हैं | ये लोज़ेन्जेज़ कई सारे फ्लेवर में मिलते हैं और सभी फार्मेसी और जनरल स्टोर पर आसानी से मिलते हैं |  अन्य ओवर द काउंटर दवाइयों की तरह, आप को भी निर्देशों के मुताबिक उत्पाद का इस्तेमाल करना होगा | लोकल अनास्थेटिक दर्द को स्थायी रूप से नहीं निकाल पाता है | बस वो उसका असर कुछ समय तक कम कर देंगे | ओवर द काउंटर पेन रिलीवर्स आपको कई प्रकार के दर्द से छुटकारा पाने में मदद करते हैं, जिसमें उल्टी के बाद हो रहा दर्द भी शामिल है | लेकिन, पेन रिलीवर लेने से पहले आपको ये देखना होगा की उल्टी और जी मचलाना बंद हो गया है, क्योंकि अगर ऐसा नहीं है तो आपका पेट फिर से ख़राब हो सकता है जिससे तकलीफ बड़ेगी | कुछ पेन रिलीवर जिनका आप गले के दर्द के इस्तेमाल कर सकते हैं वो हैं असेटामिनोफेन (acetaminophen), आइबूप्रोफेन (ibuprofen) और एस्पिरिन (aspirin) | वैसे तो आपके उल्टी और जी मचलाना जल्दी ही चले जायेंगे, कई ऐसी स्थितियां हो सकती हैं जहाँ आपको अपने डॉक्टर से संपर्क कारने की ज़रुरत हो सकती है | सामान्य स्थिति का फ्लू भी गंभीर हो सकता है अगर बीमार व्यक्ति के शरीर में पानी की कमी हो जाए | अगर आपको या आपके बच्चे को नीचे लिखे एक भी लक्षण हों तो डॉक्टर से संपर्क करें |  कोई भी खाद्य पदार्थ या पेय अन्दर नहीं जा रहा है | दिन में तीन से ज्यादा बार उल्टी हो चुकी है | उल्टी आने से पहले सर में चोट लगी थी | छः या आठ घंटों से मूत्र नहीं त्याग किया है | छः साल से कम उम्र के बच्चे के लिए, उल्टी कुछ घंटो से ज्यादा रहे, दस्त हो, पानी की कमी के लक्षण, बुखार या पांच से छः घंटो के लिए मूत्र नहीं आना | छः साल से ऊपर के बच्चे के लिए 24 घंटे से ज्यादा तक उल्टी होना, दस्त के साथ उल्टी 24 घंटो से ज्यादा तक रहना, पानी की कमी के लक्षण, और 101°फ़ारेनहाइट  (38.3°सेंटीग्रेड) का बुखार, या उन्होनें छः घंटों से मूत्र नहीं त्यागा हो | कुछ मामलों में आपको या आपके बच्चे को तुरंत मेडिकल सहायता की ज़रुरत होगी | अगर आपको या आपके बच्चे को इन्मे से कोई भी लक्षण है तो तुरंत 102 या इमरजेंसी सर्विस को फोन करें:  उल्टी में खून (तीखे लाल रंग का या फिर कॉफ़ी के टुकड़ों जैसे रंग का) तेज़ सरदर्द या गर्दन में जकरण आलस, भ्रमित होना, या चीज़ें समझ आने में कमी | बहुत तेज़ पेट में दर्द तेज़ सांस या नाड़ी हांलाकि प्राकृतिक नुस्खे अधिकतर लोगों के लिए सुरक्षित रहते हैं, ये मत सोचिये की क्योंकि कोई चीज़ प्राकृतिक है वो सुरक्षित ही होगी | जड़ी बूटियाँ अन्य दवाई के साथ मिल सकती हैं, और इनमे से कुछ आपकी पहले की स्वास्थ्य स्थिति को ख़राब सकती है | इसके इलावा वो कुछ लोगों पर जैसे, बच्चे, गर्भवती महिलाएं, और बुजुर्गो पर इस्तेमाल नहीं की जा सकती है | हमेशा थोड़ी एहतियात बरतें और कोई भी प्राकृतिक औषधि इस्तेमाल करने से पहले डॉक्टर से सलाह ले लें | लिकोराइस रूट को पानी में उबाल कर ऐसे गरारे करने चाहिए जिससे आपके गले की ख़राश कम हो सके | लिकोराइस रूट एनेस्थीसिया के बाद हुई गले में ख़राश से छुटकारा दिलाने के लिए प्रमाणित है, इसलिए हो सकता है की वो उल्टी होने के बाद हुई गले में ख़राश से भी आराम दिलाएगा | कुछ दवाईयाँ लिकोराइस पर उल्टा असर करती हैं, तो अगर आप हाई ब्लड प्रेशर, किडनी, लिवर, या दिल की बीमारी की दवाई ले रहे हैं तो एक बार अपने डॉक्टर से सलाह ले लें | मार्शमल्लो रूट टी का सफ़ेद मार्शमल्लो से कोई सम्बन्ध नहीं होता है | इसके बजाय ये ऐसा पौधा होता है जिसमें बीमारी ठीक करने की खूबियाँ होती हैं, और उनमें गले की ख़राश दूर करने की क्षमता शामिल है |  मार्शमल्लो रूट टी आसानी से ऑनलाइन या नेचुरल फ़ूड स्टोर्स पर मिल सकती है | मार्शमल्लो रूट से पेट की तकलीफ में भी आराम मिलता है, तो वो उल्टी की वजह के इलावा उसके बाद हुए गले की ख़राश में मदद कर सकता है | स्लिप्परी एल्म आपके गले को एक जेल जैसे पदार्थ से ढक देती है जिससे गले की ख़राश में आराम मिलता है | ये अक्सर पाउडर या लोज़ेंज रूप में मिलती है | अगर ये आपको पाउडर रूप में मिले तो आप इसे गरम पानी में मिला कर सहजता से पी सकते हैं | वो औरतें जो गर्भवती हैं या स्तनपान कराती हैं उन्हें स्लिप्परी एल्म का सेवन बिलकुल नहीं करना चाहिए |
पानी या कोई और साफ़ पेय पीयें: गरम पेय का सेवन करें: गरम पानी में नमक डाल कर गरारे करें: नम्र भोजन का सेवन करें: गले में ख़राश के लिए स्प्रे (sore throat spray) का प्रयोग करें: लोज़ेंज चूस लें: पेन रिलीवर ले लें: डॉक्टर से कब संपर्क करने की ज़रुरत है ये जान लें: इमरजेंसी सेवाओं से कब संपर्क करना है उस पर ध्यान दें: पहले अपने डॉक्टर से सलाह लें: लिकोराइस रूट (licorice root ) से गरारे करें: मार्शमल्लो रूट टी (marshmallow root tea) पीयें: स्लिप्परी एल्म (slippery elm) लें:
https://www.wikihow.com/Treat-a-Sore-Throat-After-Throwing-Up https://www.wikihow.com/Treat-a-Sore-Throat-After-Throwing-Up https://www.wikihow.com/Treat-a-Sore-Throat-After-Throwing-Up https://www.wikihow.com/Treat-a-Sore-Throat-After-Throwing-Up
Easing Discomfort with Simple Solutions Using Over-the-Counter Medications Seeking Medical Attention Using Natural Remedies